विज्ञान एवं प्रौद्योगिकी २०१०

इन्हें भी देखें- भारत 2010 विज्ञान एवं प्रौद्योगिकी 2010 साहित्य संगीत कला 2010 खेल जगत 2010

 घटनाएँ 

 जनवरी 
 1 जनवरी- विज्ञान पत्रिका 'जियोफिजीकल रिसर्च लेटर्स' की एक रिपोर्ट के अनुसार जापानी अंतरिक्ष विमान एसईएलईएनई द्वारा प्राप्त तस्वीरों से चांद में सुराख का पता चला है जिसका व्यास 65 मीटर तथा गहराई 80 से 88 मीटर तक है।
 2 जनवरी- अंटार्कटिक अभियान पर गए आस्ट्रेलियाई अभियान दल के प्रमुख डॉ॰ टोनी स्टीवर्ट ने 1911-14 में डगलस मॉसन के नेतृत्व में वहां गए अभियान दल द्वारा खराबी आ जाने के कारण यहीं छोड़ दिए गए इस महाद्वीप पर पहुंचे पहले हवाई जहाज वाइकर्स के अवशेष खोज निकालने का दावा किया है।
 3 जनवरी- मोबाइल फोन से सुरक्षित भुगतान के लिए ब्रिटिश वैज्ञानिकों ने एक नई तकनीक खोजी जिसमें भुगतान तभी होगा, जब भुगतान करने वाले का कोड उस मोबाइल या फोन नंबर से मैच हो जाए, जिसे पैसा ट्रांसफर किया जाना है। इसमें यूजर जैसे ही किसी रेस्त्रां या कंपनी को भुगतान के लिए फोन लगाएगा, उसके मोबाइल पर एक कोड नंबर दिखाई देगा। इसके बाद संबंधित रेस्त्रां या कंपनी द्वारा भेजे गए कोड के मैच होने के बाद ही भुगतान हो सकेगा।
 5 जनवरी- 
 अमेरिकी अंतरिक्ष एजेंसी नासा के वैज्ञानिकों ने अंतरिक्ष दूरबीन केपलर की मदद से हमारे सौरमंडल के बाहर पांच नए ग्रहों की खोज की। इन ग्रहों का नाम केपलर4बी, 5बी, 6बी, 7बी और 8बी रखा गया। 2200 से 3000 डिग्री फारेनहाइट तक के अत्यधिक तापमान के कारण इन ग्रहों को 'हॉट ज्यूपिटर्स' कहा गया है।
 इम्पीरियल कॉलेज लंदन के वैज्ञानिकों ने मार्स रिकोनाइसेन्स आर्बिटर से मिली तस्वीरों की फॉरेन्सिक जांच द्वारा मंगल की भूमध्य रेखा के समीप करीब 30 किमी चौडी झीलों का पता लगाया। ये झीले अलास्का और साइबेरिया में पाई जाने वाली झीलों जैसी ही है।
 12 जनवरी- आगामी 15 जनवरी को पड़ने वाले सूर्यग्रहण के अध्ययन के लिए विक्रम साराभाई अंतरिक्ष केंद्र (वीएसएससी) रोहिणी ने साउंडिंग रॉकेटों की श्रंखला आसमान में भेजने का निर्णय किया। इसका मकसद सूर्यग्रहण की वजह से वातावरण में पड़ने वाले प्रभावों की जांच करना है।
 13 जनवरी- ब्रिटिश और अमेरिकी शोधकर्ताओं ने अमेरिकी सरकार द्वारा वर्ष 2006 में किए गए राष्ट्रीय पोषण सर्वेक्षण के आंकड़ों पर बिस्फिनॉल-ए नामक रसायन के प्रभाव का अध्ययन करने के बाद पाया कि प्लास्टिक के सामान में मौजूद यह रसायन दिल को रोगी बनाने का कारण बन सकता है।
 14 जनवरी- हवाई के 'मौना की' चोटी पर लगी बेहद संवेदनशील दूरबीन केक 1 के जरिए सौर मंडल के बाहर दूसरे सबसे छोटे ग्रह की खोज की गई। 10 मीटर लंबी इस दूरबीन ने निम्न द्रव्यमान वाले ग्रहों की खोज से संबद्ध नासा के एटा-अर्थ सर्वे की मदद से इसका पता लगाया। इस ग्रह का नाम एचडी 156668बी रखा गया।
 15 जनवरी- भारतीय अंतरिक्ष अनुसंधान संगठन (इसरो) ने सदी के सबसे लंबे सूर्यग्रहण के कारण ऊपरी वातावरण पर तथा पृथ्वी के वातावरण पर पड़ने वाले प्रभावों के अध्ययन के लिए छह रॉकेटों का प्रक्षेपण किया। इन रॉकेटों में प्रभावों को मापने वाले उपकरण लगे हुए थे।
 19 जनवरी- अंतरिक्ष में व्यापक मौजूदगी दर्ज कराने के अपने महत्वाकांक्षी कम्पास कार्यक्रम को पूरा करने में जुटे चीन ने 35 उपग्रहों की श्रृंखला के तीसरे उपग्रह का भी सफलता के साथ प्रक्षेपण किया।
 28 जनवरी- जापानी चंद्र मिशन के तहत वैज्ञानिकों को चाँद पर 260 फुट गहरी और 2600 फुट चौड़ी सुरंग मिली।

 फरवरी 
 5 फरवरी- इंपीरियल कॉलेज और हार्वर्ड यूनिवर्सिटी के शोधकर्ताओं ने उस एंजाइम की संरचना तलाश ली है, जिसकी बदौलत एड्स का रेट्रोवायरस मानव कोशिका के डीएनए में अपनी जानकारी दर्ज कर देता है।
 8 फरवरी- 
 हॉलैंड और ब्रिटेन के जीव वैज्ञानिकों ने बेवक्त बुढ़ापा लाने वाले जीन को खोज निकालने का दावा किया। इससे कैंसर व उम्र संबंधी अन्य बीमारियों को समझने व उनके इलाज में काफी मदद मिलने की संभावना बनी। 
 नासा का अंतरिक्ष यान एनडेवर अमेरिका के फ्लोरेडा स्थित केप केनेवरल से छह अंतरिक्ष यात्रियों को लेकर अंतरराष्ट्रीय अंतरिक्ष केंद्र आईएसएस के लिए रवाना हुआ।
 12 फरवरी- गूगल ने जीमेल में बदलाव कर इसे सोशल नेटवर्किंग साइट के फीचर देते हुए जीमेल बज़की शुरुआत की। इसके तहत मेसेजों के फौरन अपडेट तो मिलेंगे ही इसके अलावा फोटो व विडियो शेयरिंग समेत कई और फीचर्स भी जोड़ दिए गए हैं।
 15 फरवरी- अंतरिक्ष यान एंडेवर के साथ अंतरराष्ट्रीय अंतरिक्ष स्टेशन (आइएसएस) गए अंतरिक्ष यात्रियों ने आज स्टेशन में नया ऑब्जरवेशन डेक लगाया जिसके जरिए स्टेशन से धरती का नजारा देखा जा सकेगा।
 16 फरवरी- 
 डॉ॰ सिद्धार्थ तिवारी को मूँगफली की नई प्रजाति की खोज के लिए एशिया महाद्वीप के श्रेष्ठ वैज्ञानिकों में यंग साइंटिस्ट का अवार्ड प्रदान किया गया। उन्के द्वारा खोजी गई मूँगफली में कीड़े नहीं लगते। इस मूंगफली से ऐसा वैक्सीन तैयार किया जा सकता है जो रैैबीज और डायरिया जैसी बीमारियों के उपचार में सहायक होगा।
 इटली के उदीन विश्वविद्यालय के संवेदी तंत्रिका विज्ञानी कोसिमो उरगेसी, रोम के सैपिएंजा विश्वविद्यालय के संवेदी तंत्रिका विज्ञानी साल्वातोर एग्लिओती ने मस्तिष्क टयूमर पर शोध करते हुए मस्तिष्क के उन हिस्सों का पता लगाया जहां से पारलौकिक ज्ञान उत्पन्न होता है।

 मार्च 
 अप्रैल 
 4 अप्रैल- जीवाश्म वैज्ञानिकों ने मानवों और उनके एप के समान दिखने वाले पूर्वजों के बीच 'लापता कड़ी' खोज निकालने का दावा किया। दक्षिण अफ्रीका में एक गुफा से मिले एक बच्चे का बीस लाख साल पुराना कंकाल को उन्होंने हॉर्निड की नई प्रजाति के होने का दावा किया।
 5 अप्रैल- 
 अंतरिक्ष यान डिस्कवरी 3 महिलाओं सहित कुल सात अंतरिक्ष यात्रियों को लेकर अंतरराष्ट्रीय अंतरिक्ष स्टेशन (आईएसएस) के लिए रवाना हो गया। इसके साथ ही एक साथ अंतरिक्ष में अब तक सबसे ज्यादा चार महिलाएँ पहुँची। 
 जन्म से ही आपस में जुडी डेढ साल की बहनें सीता और गीता को दिल्ली के बतरा अस्पताल के 28 डॉक्टरों की टीम और नर्सिग स्टाफ ने 14 घंटे के मैराथन ऑपरेशन के बाद अलग करने में सफलता पी। 
 13 अप्रैल- इटली के मार्श पॉलीटेकनिक विश्वविद्यालय में कार्यरत रॉबर्तो दोनोवारो और उनके दल ने बिना ऑक्सीजन के जी सकने और प्रजनन कर सकने वाले कवचधारी जीवों की तीन नई प्रजातियों की खोज की। भूमध्य सागर के तल पर पाये गये इन जीवों का आकार करीब एक मिलीमीटर है और ये देखने में कवच युक्त जेलीफ़िश जैसे लगते हैं। 
 21 अप्रैल- सूरज की गतिविधियों की बारीकी से जांच करने के लिए फरवरी में भेजा गया अमरीकी अंतरिक्ष एजेंसी नासा का सोलर डायनामिक्स ऑबज़रवेटरी उपग्रह सूरज की सतह पर हो रहे विस्फोटों और अन्य गतिविधियों की अद्भुत तस्वीरें लेकर लौटा।
 29 अप्रैल- 
 अमेरिकी अंतरिक्ष एजेंसी नासा की हवाई स्थित दूरबीन से वैज्ञानिकों ने मंगल और बृहस्पति के मध्य के क्षेत्र में 24 थेमिस नामक दो सौ किलोमीटर चौड़े क्षुद्रग्रह का पता लगाया जिसपर बर्फ और दूर तक फैला कार्बनिक रसायन भी है। 
 भारतीय इंजीनियर हरपाल कुमार ने लंदन में आँत में कैंसर के शिकार लोगों का ब्लड टेस्ट कर रोग का पता लगाने के बजाय उनके पेट का निरीक्षण कर सकने वाले कैमरे का आविष्कार किया है। इससे इस बीमारी की समय से पहले ही पहचान की जा सकेगी और 43 प्रतिशत रोगियों को मृत्यु से बचाया जा सकेगा।

 मई 
 13 मई- नीदरलैंड की यूट्रेच्ट यूनिवर्सिटी की छात्रा मारियान हीदा ने डच स्पेस रिसर्च इंस्टीट्यूट में अपनी शोध परियोजना के आखिरी वर्ष में एक अरब प्रकाशवर्ष की दूरी पर स्थित ब्लैकहोल का पता लगाया।
 16 मई- ब्रिटेन की संस्था सोसाइटी ऑफ डायर्स एंड कलरिस्ट [एसडीसी) द्वारा रंग प्रौद्योगिकी में उल्लेखनीय योगदान के लिए नाटिंघम में ब्रिटेन का प्रतिष्ठित 'चार्टर्ड कलरिस्ट' पुरस्कार चार भारतीयों को दिया गया। इनमें, इंस्टीट्यूट ऑफ केमिकल टेक्नोलाजी के तीन पूर्व छात्रों और आईआईटी बंबई के एक पूर्व छात्र शामिल हैं।* 19 मई- पीपुल्स लिबरेशन आर्मी डेली के अनुसार चीन अंतरिक्ष यात्री अनुसंधान एवं प्रशिक्षण केन्द्र ने मानव को ले जाने वाले अंतरिक्ष अभियान के लिए पांच पुरुषों एवं दो महिलाओं को बुनियादी प्रशिक्षण देना शुरू किया।
 22 मई- सैन डियागो (अमेरिका) के डॉ॰ क्रेग वेंटर के नेतृत्व वाली वैज्ञानिकों की 24 सदस्यीय टीम ने प्रयोगशाला में कृत्रिम जीवन बनाने में सफलता पाई।
 24 मई- वैज्ञानिकों ने सात अणुओं जितने आकार वाले दुनिया का सबसे छोटा ट्रांजिस्टर बनाने में कामयाबी पाई>

 जून 
देखें जून २०१०

 जुलाई 
 अगस्त 
 ३ अगस्त- सूर्य में हुए कोरोनल मास इजेक्शन के कारण उत्तपन्न हुई आवेशित चुंबकीय गैसीय बादलों की सोनामी पृथ्वी की कक्षा की ओर बढ़ रही है। 
 १० अगस्त- भारत ने उपग्रह स्थिति तंत्र आधारित विमान प्रचालन तंत्र गगन का सफल परीक्षण किया।
 १३ अगस्त-- * मध्य रूस, साइबेरिया और पश्चिमी कनाडा के जंगलों में लगी भयंकर आग से प्रतिदिन 7 करोड़ टन जहरीला कार्बन मोनो ऑक्साइड के हो रहे उत्सर्जन से उत्तरी ध्रुव पर जहरीले गैसीए बादल इकट्ठा हो गए। 
 १८ अगस्त- टीवीएस इलेक्ट्रॉनिक्स ने 'टीवीएस गोल्ड भारत' नामक अपने नए कुंजी पटल में टैब के ठीक ऊपर रुपए के चिन्ह को शामिल किया। 
 ३१ अगस्त- भारतीय संसद ने परमाणु संयंत्र में किसी दुर्घटना की स्थिति में शीघ्र मुआवजा सुनिश्चित करने वाला परमाणु जन दायित्व विधेयक पारित किया। 

 सितंबर 
 अक्टूबर 
 नवंबर 
 दिसम्बर 

 अज्ञात तारीख़ की घटनाएँ 

 बाहरी कड़ियाँ 

[[श्रेणी:२०१०]